[{"text_idx": "#000006", "text": "Bydd y tri aelod staff yn gweithio i wireddu gweledigaeth ysbrydoledig ar gyfer pobl a bywyd gwyllt. Mae Coetir Anian wedi ei ganoli ar Fwlch Corog, ardal 140 hectar ger Glaspwll, rhwng Machynlleth ac Aberystwyth. Mae\u2019r tir, sy\u2019n ddiraddedig yn ecolegol ac yn dir pori gwael, bron i gyd yn laswellt y bwla. Bydd rhostiroedd a thiroedd mawnog yn cael eu hadfer drwy flocio\u2019r gwaith draenio, a thrwy gael ger o geffylau rhannol-wyllt yn pori arnynt. Mae hefyd 10 hectar o goetir hynafol ar y safle ac mae gorchudd coed yn cael ei gynyddu drwy blannu yn ogystal ag atffurfio naturiol."}]